rejauldu/bengali-wikipedia huggingface dataset:
ফেডারেশন কাপ বা ফেড কাপ ভারতের বার্ষিক সিঙ্গেল রাউন্ড-রবিন ও নকআউট ঘরানার ফুটবল টুর্নামেন্ট। ১৯৭৭ সালে প্রথম এই প্রতিযোগিতা হয়। ১৯৯৭ সালে আই-লিগ শুরু হওয়ার আগে পর্যন্ত এটিই ছিল ভারতের সব থেকে গুরুত্বপূর্ণ ও সম্মানজনক ফুটবল প্রতিযোগিতা। এই প্রতিযোগিতায় জয়ী দল সরাসরি এএফসি কাপে খেলার সুযোগ পেয়ে যেত। ২০১৭ এর পর থেকে এটি সুপার কাপ নামে পরিচিত। ২০১৭ সালের শেষ ফেড কাপের ফাইনালে বেঙ্গালুরু এফসি মোহনবাগানকে ২-০ গোলের ব্যবধানে পরাজিত করে। এই কাপের ইতিহাসে মোহনবাগান সর্বাধিক ১৪বার খেতাব জিতেছে।   স্থান  ফেডারেশন কাপের প্রতিটি খেলা সাধারণত নিরপেক্ষ মাঠে খেলা হত। ২০১৫-১৬ মরসুম থেকে দুই-লেগ পদ্ধতির প্রয়োগ ঘটানো হয়।   ফলাফল  মৌসুম বিজয়ীফলাফল রানার্স-আপ ১৯৭৭-৭৮আইটিআই ব্যাঙ্গালোর ১–০মোহনবাগান১৯৭৮-৭৯মোহনবাগান ও ইস্টবেঙ্গল যুগ্ম চ্যাম্পিয়ন (০–০)১৯৭৯-৮০বিএসএফ২–২৩–০মফতলাল মিলস১৯৮০-৮১মোহনবাগান ও ইস্টবেঙ্গল যুগ্ম চ্যাম্পিয়ন (১–১)১৯৮১-৮২মোহনবাগান২–০মহামেডান১৯৮২-৮৩১–০মফতলাল মিলস১৯৮৩-৮৪মোহামেডান০–০২–০মোহনবাগান১৯৮৪-৮৫১–০ইস্টবেঙ্গল১৯৮৫ইস্টবেঙ্গল১–০মোহনবাগান১৯৮৬-৮৭মোহনবাগান০–০ ৫–৪ ইস্টবেঙ্গল১৯৮৭-৮৮২–০সালগাওকার১৯৮৮-৮৯সালগাওকার১–০বিএসএফ১৯৮৯-৯০২–১ মোহামেডান১৯৯০কেরালা পুলিশ ২–১সালগাওকার১৯৯১২–০ মহিন্দ্র ইউনাইটেড১৯৯২মোহনবাগান২–০ইস্টবেঙ্গল১৯৯৩১–০মহিন্দ্র ইউনাইটেড১৯৯৪০–০ ৩–০ সালগাওকার১৯৯৫জেসিটি০–০ ৭–৬ ইস্টবেঙ্গল১৯৯৫-৯৬১–১ ৫–৩ ১৯৯৬ইস্টবেঙ্গল২–১ডেম্পো১৯৯৭সালগাওকারইস্টবেঙ্গল১৯৯৮মোহনবাগান১৯৯৯অনুষ্ঠিত হয়নি২০০০২০০১মোহনবাগান২–১ডেম্পো২০০২অনুষ্ঠিত হয়নি২০০৩মহিন্দ্র ইউনাইটেড১–০মোহামেডান২০০৪ডেম্পো২-০মোহনবাগান২০০৫মহিন্দ্র ইউনাইটেড২–১স্পোর্টিং গোয়া২০০৬মোহনবাগান৩–১২০০৭ইস্টবেঙ্গল২–১মহিন্দ্র ইউনাইটেড২০০৮মোহনবাগান১–০ডেম্পো২০০৯-১০ইস্টবেঙ্গল০–০৩–০শিলং লাজং২০১০১–০মোহনবাগান২০১১সালগাওকার৩–১ইস্টবেঙ্গল২০১২ইস্টবেঙ্গল৩–২ডেম্পো২০১৩-১৪চার্চিল ব্রাদার্স৩–১স্পোর্টিং গোয়া২০১৪-১৫বেঙ্গালুরু এফসি২–১ডেম্পো২০১৫-১৬মোহনবাগান৫–০আইজল এফসি২০১৬-১৭বেঙ্গালুরু এফসি২–০মোহনবাগান   সর্বকালের সর্বোচ্চ গোলদাতা   র‌্যাঙ্ক খেলোয়াড়গোল১ ইয়োসে ব্যারেটো২৭২ চিমা ওকোরিয়ে২৬*৩ বাইচুং ভুটিয়া২৫৪ চিডি এডেহ২৩৫ রান্টি মার্টিন্স১৮৬ আই. এম. বিজয়ন১৭ ওডাফা ওকোলিয়ে   * = ১৯৯০ ফেডারেশন কাপের পূর্ব ভারতীয় জোনাল বাছাইপর্বের ৭টি গোল ধরা হয়েছে।   আরও দেখুন   ডুরান্ড কাপ  আই-লিগ  রোভার্স কাপ  আইএফএ শিল্ড  সুপার কাপ  ইন্ডিয়ান সুপার লিগ  ভারতের ফুটবল দলের তালিকা   তথ্যসূত্র   বিষয়শ্রেণী:ভারতে ফুটবল বিষয়শ্রেণী:ফুটবল প্রতিযোগিতা বিষয়শ্রেণী:১৯৭৭-এ ভারতে প্রতিষ্ঠিত বিষয়শ্রেণী:ভারতে ফুটবল কাপ প্রতিযোগিতা বিষয়শ্রেণী:জাতীয় ফুটবল কাপ বিষয়শ্রেণী:২০১৭-এ ভারতে বিলুপ্ত বিষয়শ্রেণী:ভারতের বিলুপ্ত ফুটবল প্রতিযোগিতা
বার্ট রেনল্ডস () নামে পরিচিত বার্টন লিয়ন রেনল্ডস জুনিয়র (; ১১ ফেব্রুয়ারি ১৯৩৬ - ৬ সেপ্টেম্বর ২০১৮) ছিলেন একজন মার্কিন অভিনেতা, পরিচালক এবং প্রযোজক। তিনি গানস্মোক (১৯৬২-৬৫), হক (১৯৬৬), ও ড্যান অগাস্ট (১৯৭০-৭১) টেলিভিশন ধারাবাহিকে অভিনয় করে খ্যাতি অর্জন করেন। তিনি ১৯৯০ থেকে ১৯৯৪ সাল পর্যন্ত সিটকম ইভনিং শেড-এ অভিনয় করেন। তিনি ড্যান অগাস্ট-এর জন্য একটি গোল্ডেন গ্লোব পুরস্কারের মনোনয়ন লাভ করেন এবং ইভনিং শেড-এ অভিনয়ের জন্য দুটি প্রাইমটাইম এমি পুরস্কারের মনোনয়ন থেকে একটি পুরস্কার অর্জন করেন ও তিনটি গোল্ডেন গ্লোবের মনোনয়ন থেকে ১৯৯২ সালে একটি পুরস্কার অর্জন করেন।  নাভায়ো জো (১৯৬৬)-সহ একাধিক চলচ্চিত্রে শ্রেষ্ঠাংশে অভিনয়ের পর ডেলিভারেন্স (১৯৭২) চলচ্চিত্রে লুইস মেডলক চরিত্রে কাজ দিয়ে তার প্রথম সাফল্য আসে। তিনি পরবর্তী কালে একাধিক বক্স অফিস হিট চলচ্চিত্রে কাজ করেন, তন্মধ্যে রয়েছে দ্য লঙেস্ট ইয়ার্ড (১৯৭৪), স্মোকি অ্যান্ড দ্য ব্যান্ডিট (১৯৭৭), সেমি-টাফ (১৯৭৭), হুপার (১৯৭৮), স্মোকি অ্যান্ড দ্য ব্যান্ডিট টু (১৯৮০), দ্য ক্যাননবল রান (১৯৮১) এবং দ্য বেস্ট লিটল হোরহাউজ ইন টেক্সাস (১৯৮২)। ১৯৯৭ সালে তিনি বুগি নাইটস চলচ্চিত্রে অভিনয় করে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে অস্কার ও বাফটা পুরস্কারের মনোনয়ন লাভ করেন।  তথ্যসূত্র  বহিঃসংযোগ         বিষয়শ্রেণী:১৯৩৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মিশিগানের অভিনেতা বিষয়শ্রেণী:ফ্লোরিডা স্টেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:নাস্কার দলের মালিক বিষয়শ্রেণী:মার্কিন গায়ক বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
সুফিয়া নুরিয়া ফাজিল মাদ্রাসা উত্তর চট্টগ্রামের বিখ্যাত দ্বীনি বিদ্যাপীঠ। যা বাংলাদেশের ইলমে শরীয়ত ও তরীকত চর্চার অন্যতম মাদ্রাসা। এই মাদ্রাসাটি সুফিয়া মাদ্রাসা নামেও পরিচিত।   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার মিঠানালা ইউনিয়নের পশ্চিম মিঠানালা গ্রামে এ মাদ্রাসাটি অবস্থিত।http://www.mirsharai.chittagong.gov.bd/site/education_institute/21bfeec4-214a-11e7-8f57-286ed488c766/%E0%A6%B8%E0%A7%81%E0%A6%AB%E0%A6%BF%E0%A7%9F%E0%A6%BE%20%E0%A6%A8%E0%A7%81%E0%A6%B0%E0%A6%BF%E0%A7%9F%E0%A6%BE%20%E0%A6%AB%E0%A6%BE%E0%A6%AF%E0%A6%BF%E0%A6%B2%20%20%E0%A6%AE%E0%A6%BE%E0%A6%A6%E0%A7%8D%E0%A6%B0%E0%A6%BE%E0%A6%B8%E0%A6%BE   ইতিহাস  এলাকাবাসীর মধ্যে ইসলামের মর্মবাণী পৌঁছাতে ১৯০৪ সালে মাদ্রাসাটি প্রতিষ্ঠা করেন মুফ্তী আযম নিজামপুরী আল্লামা শাহ সূফী আব্দুল গণি। সুফী আব্দুল গণি ছিলেন ফুরফুরার পীর মুজাদ্দিদে যামানআবু বকর সিদ্দিকির খলিফা। তিনি তার পীর আবু বকর সিদ্দিকীর পরামর্শে শাহ সূফী নূর মোহাম্মদ নিজামপুরী এর নামানুসারে মাদ্রাসাটির নামকরণ করেন। মাদ্রাসাটি ১৯৫০ সালে আলিম এবং ১৯৫২ সালে ফাজিল মঞ্জুরী লাভ করে। এ মাদ্রাসা থেকে ১৯৫৩ সালে প্রথম আলিম ও ফাজিল বোর্ড পরীক্ষায় শিক্ষার্থীরা অংশগ্রহণ করে। এরপরে ২০০৬ সালে মাদ্রাসাটি ইসলামী বিশ্ববিদ্যালয় অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয়ের অধীনে স্থানান্তরিত হয়।   পরিচালনা ব্যবস্থা  মাদ্রাসা পরিচালনার জন্য ১৪ সদস্যের একটি পরিচালনা পরিষদ রয়েছে। পল্লী উন্নয়ন একাডেমির পরিচালক মো. আব্দুল কাদের এই পরিষদের সভাপতি।   শিক্ষক-শিক্ষার্থী  মাদ্রাসার অধ্যক্ষ মোহাম্মদ রেজাউল হক নিজামী। বর্তমানে সাড়ে ছয় শতাধিক শিক্ষার্থী এ মাদ্রাসায় অধ্যয়নরত আছে।   অবকাঠামো  এ প্রতিষ্ঠানে ৩টি দ্বিতল একাডেমিক ভবন ও ১টি একতলা ভবন ও ১টি আধাপাকা ভবন রয়েছে।   পর্যায়  এ মাদ্রাসায় ফাজিল (ডিগ্রী) পর্যায় পর্যন্ত পাঠদান করা হয়। ১৯৮৫ সালে মাধ্যমিক বিজ্ঞান শিক্ষা প্রকল্পের অধীনে বিজ্ঞান শাখা চালু হয়। এছাড়াও মাদ্রাসায় শাইখুল মাশায়েখ মুফতী আবদুল হক সিরাজীর পরিচালনায় দারুল ইফতা রয়েছে।   কৃতিত্ব ও ফলাফল  প্রতিষ্ঠালগ্ন থেকে বাংলাদেশ মাদ্রাসা শিক্ষাবোর্ড কর্তৃক অনুষ্ঠিত দাখিল, আলিম, ফাজিল পরীক্ষায় এবং বর্তমানে পঞ্চম শ্রেণীর সমাপনী ও অষ্টম শ্রেণী (জেডিসি) পরীক্ষায় শিক্ষার্থীরা কৃতিত্বপূর্ণ ফলাফল অর্জন করে আসছে। ২০১১ সালে অষ্টম শ্রেণীতে ২ জন এবং দাখিল পরীক্ষায় ২ জন শিক্ষার্থী মেধাবৃত্তি লাভ করে। ২০১২ সালে দাখিল ও আলিম পরীক্ষায় শতভাগ ফলাফল অর্জন করে মাদ্রাসার গৌরবময় ঐতিহ্যের ধারা অব্যাহত রাখে। ২০১৪ সালে বাংলাদেশ সরকারের শিক্ষা মন্ত্রণালয় কর্তৃক মীরসরাই উপজেলার ‘সেরা শিক্ষাপ্রতিষ্ঠান’ হিসেবে নির্বাচিত হয় এবং কৃতিত্ব সনদ লাভ করে।   আরও দেখুন   ইসলামী বিশ্ববিদ্যালয়, বাংলাদেশ  বাংলাদেশের আলিয়া মাদ্রাসার তালিকা   তথ্যসূত্র   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:চট্টগ্রাম জেলার শিক্ষাপ্রতিষ্ঠান বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৪-এ প্রতিষ্ঠিত
এনওসি*এনএসএফ (; এছাড়াও সংক্ষেপে আইওসি কোড এনইডি দ্বারা পরিচিত) হলো নেদারল্যান্ডসের জাতীয় অলিম্পিক কমিটি। এই সংস্থাটির ১৯১২ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর নেদারল্যান্ডসের আর্নহেমে অবস্থিত।  বর্তমানে এনওসি*এনএসএফের সভাপতির দায়িত্ব পালন করছেন আনেকে ভান জানেন-নিবার্গ, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মার্ক ভান ডেন টুয়েল।  ইতিহাস ১৯১২ সালে নেদারল্যান্ডসের বহু-ক্রীড়ার সর্বোচ্চ সংস্থা হিসেবে এনওসি*এনএসএফ প্রতিষ্ঠিত হয়েছে। বারোন ভান টুইল ভান সেরস্কের্কেন ফ্রেদেরিক এই সংস্থার প্রথম সভাপতির দায়িত্ব পালন করেছেন, যিনি ১৯১২ হতে ১৯২৪ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই নেদারল্যান্ডস ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে নেদারল্যান্ডস  তথ্যসূত্র  বহিঃসংযোগ     এএনওসিতে এনওসি*এনএসএফ   অলিম্পিডিয়ায় এনওসি*এনএসএফ   অলিম্পিক.কমে এনওসি*এনএসএফ   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে নেদারল্যান্ডস বিষয়শ্রেণী:নেদারল্যান্ডসের ক্রীড়া পরিচালনা পরিষদ বিষয়শ্রেণী:১৯১২-এ নেদারল্যান্ডসে প্রতিষ্ঠিত বিষয়শ্রেণী:১৯১২-এ প্রতিষ্ঠিত ক্রীড়া সংস্থা
thumb|ব্দুদ-'জোম্স-গ্লিং-পা ব্দুদ-'জোম্স-গ্লিং-পা () (১৮৩৫-১৯০৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন লুকায়িত প্রাচীন গ্রন্থের আবিষ্কারক বা গ্তের-স্তোন ছিলেন। তিব্বতী বৌদ্ধ কিংবদন্তি অনুসারে তাকে পদ্মসম্ভবের পঁচিশজন প্রধান শিষ্যের অন্যতম খ্যে'উ-ছুং-লো-ত্সা-বার অবতার রূপে মনে করা হয়।   সংক্ষিপ্ত জীবনী  ব্দুদ-'জোম্স-গ্লিং-পা ১৮৩৫ খ্রিষ্টাব্দে তিব্বতের ম্গো-লোগ () অঞ্চলের গ্সের-থাল () উপত্যকায় গ্নুব্স () পরিবারগোষ্ঠীতে জন্মগ্রহণ করেন। তিনি পঁচিশ খন্ড লুকায়িত প্রাচীন গ্রন্থ আবিষ্কার করেন, যা একত্রে ব্দুদ-'জোম্স-গ্তের-গ্সার () বা ব্দুদ-'জোম্সের নূতন সম্পদ নামে পরিচিত হয়। এই গ্রন্থগুলির মধ্যে অতিযোগ তত্ত্বের ওপর লিখিত খ্রোস-মা-নাগ-মো () এবং গ্নাস-লুগ্স-রাং-ব্যুং () গ্রন্থ দুইটি উল্লেখযোগ্য। ব্দুদ-'জোম্স-গ্লিং-পার সাতজন সন্তানই বিভিন্ন উল্লেখযোগ্য অবতারী লামা ইসেবে চিহ্নিত হন।   তথ্যসূত্র    আরো পড়ুন  Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p. 354. Dudjom Lingpa. 1994. Buddhahood Without Meditation: A Visionary Account Known as Refining Apparent Phenomena (Nang jang). (), Richard Barron,  trans. Junction City: Padma Publishing.  Traktung Dudjom Lingpa. 2011. A Clear Mirror: The Visionary Autobiography of a Tibetan Master, tr. by Chönyi Drolma. Kathmandu: Rangjung Yeshe Publications.  বিষয়শ্রেণী:গ্তের-স্তোন বিষয়শ্রেণী:১৮৩৫-এ জন্ম বিষয়শ্রেণী:১৯০৪-এ মৃত্যু
মুহাম্মদ মারমাডিউক পিকথাল (জন্মনাম মারমাডিউক উইলিয়াম পিকথাল, ৭ এপ্রিল ১৮৭৫১৯ মে ১৯৩৬) ছিলেন একজন ইংরেজ ইসলামি পণ্ডিত। খ্রিষ্টান থেকে তিনি ইসলামে ধর্মান্তরিত হন। তিনি কুরআনের ইংরেজি অনুবাদ করেছিলেন। পিকথাল ছিলেন একজন ঔপন্যাসিক, সাংবাদিক, শিক্ষক, ধর্মীয় ও রাজনৈতিক নেতা।  রচনাকর্ম সাইদ দ্য ফিশারম্যান (১৯০৩) এনিড (১৯০৪) ব্রেন্ডল (১৯০৫) দ্য হাউস অব ইসলাম (১৯০৬) দ্য মাইওপস (১৯০৭) চিলড্রেন অব দ্য নাইল (১৯০৮) দ্য ভেলি অব দ্য কিংস (১৯০৯) পট এন ফেউ (১৯১১) লার্ক‌মিডো (১৯১২) দ্য হাউস এট ওয়ার (১৯১৩) 'উইথ দ্য টার্ক ইন ওয়ারটাইম (১৯১৪)টেলস ফ্রম আইম চিমনিস (১৯১৫)ভেলিড ওমেন (১৯১৬)নাইটস অব আরাবি (১৯১৭)অরেয়েন্টাল এনকাউন্টারস (১৯১৮)সির লিমিপিডাস (১৯১৯)দ্য আর্লি আওয়ার্স‌ (১৯২১)দ্য মিনিং অব দ্য গ্লোরিয়াস কুরআন: এন এক্সপ্লেনেটরি ট্রান্সলেশন (১৯৩০)  আরও দেখুন আবদুল্লাহ ইউসুফ আলি আলি উনাল রোলেন্ড এলানসর-উইন হেনরি স্টেনলি স্যার চার্লস এডওয়ার্ড আর্চি‌বাল্ড ওয়াটকিন হেমিলটন আবদুল্লাহ কুইলিয়াম টিমথি উইন্টার ফারিস গ্লাব আহমেদ থমসন যুক্তরাজ্যে ইসলাম মুহাম্মদ কাসেম নানুতুবি  তথ্যসূত্র  আরও পড়ুন  Obituary in The Times, Wednesday 20 May 1936, Page 18, Issue 47379.  বহিঃসংযোগ Online Quran Project  includes the Qur'an translation by Marmaduke Pickthall. Web based Quran Search application Based on the translation from Marmaduke Pickthall. A biography of Marmaduke William Pickthall         Pickthall, the Woking Muslim Mission, and his views about Lahore Ahmadiyya leaders  ODNB article by Mohammad Shaheen, ‘Pickthall, Marmaduke William (1875–1936)’, Oxford Dictionary of National Biography'', Oxford University Press, 2004; online edn, May 2007 accessed 21 Oct 2010  Complete Marmaduke Pickthall translation including arabic, transliteration, audio recital and translation by Abdullah Yusuf Ali and Mohammed Habib Shakir  Search across Marmaduke Pickthall translation and across other translations by Abdullah Yusuf Ali and Mohammed Habib Shakir  বিষয়শ্রেণী:১৮৭৫-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:ইসলামে ধর্মান্তরিত বিষয়শ্রেণী:ব্রিটিশ মুসলিম বিষয়শ্রেণী:কুরআনের ইংরেজি অনুবাদক বিষয়শ্রেণী:ইংরেজ মুসলিম বিষয়শ্রেণী:মুসলিম পণ্ডিত বিষয়শ্রেণী:প্রোটেস্ট্যান্ট থেকে ইসলামে ধর্মান্তরিত বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইংরেজ প্রাচ্যবিদ
বড়দৈবাম বিলমুখ পাখি উদ্যান () হচ্ছে আসামের ঘিলামরা গোগামুখ পথের সংযোগকারী  ঢকুয়াখানা ও ধেমাজি জেলার সীমান্তবর্তী বরদৈবাম নামক স্থানে  অবস্থিত একটি পাখি উদ্যান।  এই উদ্যানে বিভিন্ন ধরনের পাখির সমাগম থাকা সত্বেও বসন্ত ঋতুতে এখানে বিভিন্ন পাখির আগমন দেখা যায়। বরদৈবাম পাখি উদ্যানটি পক্ষি উদ্যানরুপে স্বীকৃতি পাওয়া অসমের দ্বিতীয় পাখি উদ্যান।  ভৌগোলিক অবস্থান বরদৈবাম বিলমুখ পাখি উদ্যান  সমুদ্রপৃষ্ঠ থেকে ৫০-৫৫মিটার উচ্চতায় অবস্থিত। ১৯৫০ সালের ভূমিকম্পের সময় বিলটি উৎপত্তি হয়। ভূমিকম্পের কম্পন প্রবল হওয়ায় শোবনশিরি নদী দিক পরিবর্ত্তন করার ফলে বিলটির সৃষ্টি হয়। বিলটি ধেমাজী থেকে ৫০কি.মি. ও উত্তর লখিমপুর থেকে প্রায় ৪৫ কি.মি. দূরত্বে অবস্থিত। প্রকৃতিপ্রেমী ও পর্যটকদের জন্য এটি একটি মনোরম স্থান।  জলবায়ু অঞ্চলটির জলবায়ু আর্দ্র ক্রান্তিয়। বার্ষিক বৃটিপাতের পরিমাণ ২০০০মিমি। েএখানকার সর্বনিম্ন তাপমাত্রা ৭ ডিগ্রী সেলসিয়াস ও সর্বোচ্চ তাপমাত্রা ৩৫ ডিগ্রী সেলসিয়াস।http://north-lakhimpur.assamonline.in/About/Tourism/Bordoibam-Bilmukh-Wildlife-Sanctuary.aspx  উদ্ভিদ বরদৈবাম বিলমুখ পাখি উদ্যানে সাধারনতঃ তৃণ ও জলজ উদ্ভিদ দেখা যায়।  আরও দেখুন  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা  তথ্যসূত্র  বিষয়শ্রেণী:আসামের ভূগোল বিষয়শ্রেণী:আসামের সংরক্ষিত অঞ্চল বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:ভারতের গুরুত্বপূর্ণ পাখির অঞ্চল বিষয়শ্রেণী:অসমীয়া ভাষার পাঠ্য ধারণকারী প্রবন্ধ বিষয়শ্রেণী:ধেমাজি জেলা
রাজলক্ষ্মী দেবী ( ১৯০২ – ২৬ মে ১৯৭২) ছিলেন  ব্রিটিশ ভারতের  আগ্রা ও অবধের যুক্তপ্রদেশে  (অধুনা  উত্তরপ্রদেশে) জন্মগ্রহণকারী প্রখ্যাত অভিনেত্রী। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৪৩,   ১৯৩০ খ্রিস্টাব্দে  কলকাতায় চলে আসেন এবং এই শহরকে নিজের বাড়ি করে নেন। তবে পেশাদারী রঙ্গমঞ্চে যোগ দেওয়ার আগেই তিনি সঙ্গীত ও নৃত্যে প্রশিক্ষিত হন।   স্টার থিয়েটারে  রবীন্দ্রনাথের গৃহপ্রবেশ নাটকে প্রথম অভিনয় করেন।  বৈষ্ণবী ভিখারিনির ভূমিকায় অভিনয়ে ও গানে দর্শকসমাজকে মুগ্ধ করেন তিনি।  তারপর থেকে তিনি বাংলা মঞ্চের একজন নিয়মিত অভিনেত্রী হয়ে ওঠেন। নাট্য নিকেতনে (অধুনা বিশ্বরূপা) গোরা নাটকে আনন্দময়ীর চরিত্রে অভিনয় করে রবীন্দ্রনাথের প্রশংসা পান। রবীন্দ্রনাথের এই প্রশংসাই তাকে অভিনেত্রী হিসাবে প্রতিষ্ঠিত করেছিল। অবশেষে তিনি চলচ্চিত্রে যোগ দেন। রঙ্গমঞ্চের মতই চলচ্চিত্র জগতে দুর্দান্তভাবেই শুরু করেন অভিনয়। ১৯৩২ খ্রিস্টাব্দে নিউ থিয়েটার্সের পল্লীসমাজ ছবিতে তার প্রথম অভিনয়। শরৎচন্দ্র চট্টোপাধ্যায় রচিত এই কাহিনীর চিত্ররূপ দিয়েছিলেন নাট্যাচার্য শিশিরকুমার ভাদুড়ী। তিনিই হয়ে যান রাজলক্ষ্মী দেবীর অন্যতম নাট্যগুরু।। আর রাজলক্ষ্মীর অভিনয়ে নিউ থিয়েটার্সের কর্তৃপক্ষ এতটাই আপ্লুত হন যে, তাকে বাঁধা মাইনের শিল্পী করে নেন এবং এর পর থেকে নিউ থিয়েটার্সের সব ছবিতেই তিনি অভিনয় করেন।  শিশিরকুমারের প্রশিক্ষণে তিনি প্রচুর নাটক এবং চলচ্চিত্রে অভিনয় করেছেন। তিনি মূলত কমিকের পাশাপাশি খল চরিত্রের জন্যই নির্বাচিত হতেন। ১৯৩৯ খ্রিস্টাব্দে তিনি বাংলা রঙ্গমঞ্চ ও চলচ্চিত্রের প্রতিষ্ঠিত অভিনেত্রী হয়ে যান।   রাজলক্ষ্মীর ১৯৩৩ খ্রিস্টাব্দে প্রথম হিন্দি ছবিতে অভিনয় শুরু হয় প্রখ্যাত পরিচালক দেবকী বসুর হাত ধরে এবং ছবিটি ছিল পুরাণ ভকত। তাছাড়া, শুধু হিন্দি নয়, উর্দু, অসমিয়া, ওড়িয়া ভাষাসহ সারা জীবনে  তিনি আড়াইশো'র বেশি ছবিতে অভিনয় করেছেন এবং তার অভিনীত নাটকের সংখ্যাও পঞ্চাশের বেশি।  সহকর্মীদের কাছে একজন দাপুটে অভিনেত্রী হিসাবে পরিচিতি থাকলেও তিনি ব্যক্তি হিসাবে অত্যন্ত ভদ্র এবং প্রিয় পাত্র ছিলেন সবার।  জীবনাবসান  ১৯৭১ খ্রিস্টাব্দে রাজলক্ষ্মী দেবী জীবন জিজ্ঞাসা ছায়াছবির আউটডোর শ্যুটিং হতে বাড়ি ফেরার পথে পথ দুর্ঘটনার আহত হন এবং তাকে হাসপাতালে ভর্তি হতে হয়। বাড়িতে ফিরলেও সম্পূর্ণ সুস্থ হন নি। নিউমোনিয়া আর অ্যানিমিয়ায় ভুগে বেশ কিছুদিন শয্যাশায়ী হন।  ১৯৭২ খ্রিস্টাব্দের ২৬ মে অসহ্য যন্ত্রণার শেষে ইহলোক ত্যাগ করেন।  তথ্যসূত্র  বিষয়শ্রেণী:১৯০২-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:মিরাট জেলার ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ব্রিটিশ ভারতের অভিনেত্রী
বাংলাদেশ কম্পিউটার সমিতি, যা বিসিএস নামে সমধিক পরিচিত। বিসিএস হচ্ছে বাংলাদেশের তথ্য ও যোগাযোগ প্রযুক্তি কোম্পানিসমূহের একটি জাতীয় পরিষদ। এটি ১৯৮৭ সালে ঢাকায় প্রতিষ্ঠিত হয়।   বিসিএস  বাংলাদেশের সমন্বিত স্টক কোম্পানি এবং ফার্ম মোতাবেক, বাংলাদেশ কম্পিউটার সমিতি হচ্ছে দেশের সর্বপ্রথম তথ্য ও যোগাযোগ প্রযুক্তি সংস্থা। ১৯৯৩ সালে বিসিএস বাংলাদেশ শিল্প ও বণিক সমিতির সাথে 'এ' ক্যাটাগরির সদস্য হিসেবে নিবন্ধিত হয়। এবং ১৯৯৮ সালে এটি ডব্লিউআইটিএসএ-র সদস্যপদ লাভ করে।   শাখা  সুষ্ঠু পরিচালনার বিসিএসের ৮টি শাখা ও নির্বাহী কমিটি রয়েছে, যেগুলো- সিলেট, খুলনা, রাজশাহী, ময়মনসিংহ, চট্টগ্রাম, বরিশাল, যশোর ও কুমিল্লায় অবস্থিত।  অন্তর্ভুক্তি   দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি  বাণিজ্য মন্ত্রণালয় (বাংলাদেশ)  বিজনেস প্রমোশন কাউন্সিল (বিপিসি)  বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস  বাংলাদেশ কম্পিউটার কাউন্সিল   তথ্যসূত্র   বহিঃসংযোগ    বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:বাংলাদেশ ভিত্তিক ব্যবসা প্রতিষ্ঠান বিষয়শ্রেণী:১৯৮৭-এ প্রতিষ্ঠিত সংগঠন
থাম্ব|আইরিশ চিত্রশিল্পী টমাস হিকির চিত্রকর্মে কৃষ্ণাচার্য পূর্ণিয়া, মহীশূরের প্রথম দিওয়ান পূর্ণাইয়া (১৭৪৬ – ২৭ মার্চ ১৮১২) বা কৃষ্ণাচার্য পূর্ণিয়া বা মীর মীরন পূর্ণিয়া ভারতীয়  প্রশাসক, রাষ্ট্রনায়ক ও মহীশূরের রাজ্যের প্রথম দিওয়ান ছিলেন। তিনি টিপু সুলতান এর অধীনে শাসন করার অধিকার পেয়েছেন। তিনি ১৭৮২ থেকে ১৮১১ পর্যন্ত মহীশূর রাজ্যের রাজাদের পরামর্শদাতা ছিলেন। তিনি হিসাববিজ্ঞানে দক্ষতা, অসাধারণ স্মৃতিশক্তি এবং বিভিন্ন ভাষায় দক্ষতার জন্য পরিচিত ছিলেন। টিপু সুলতানের পরাজয়ের পর, তিনি তৃতীয় কৃষ্ণরাজা ওয়াদিয়ার দেওয়ান হিসেবে দায়িত্ব পালন করেন।  পূর্ণিয়া ১৭৪৬ খ্রিস্টাব্দে একটি গোঁড়া দেশস্থ মাধব ব্রাহ্মণ পরিবারে জন্মগ্রহণ করেন। তিনি এগারো বছর বয়সে তার পিতাকে হারান এবং তিনি এক ব্যবসায়ীর দোকানে হিসাবরক্ষক হিসেবে কাজ শুরু করেন। এই মুদির সহায়তায় তার ভাগ্যের পরিবর্তন হয়।  পূর্ণাইয়া ও তার পরিবার উত্তরাদি মঠ ও মধ্বাচার্যের দ্বৈতবেদান্তের একনিষ্ঠ অনুসারী ছিলেন। ধর্ম ও আধ্যাত্মিকতা ছিল পূর্ণাইয়াদের কাছে খুবই গুরুত্বপূর্ণ। তিনি তাঁর সময়ে এই উত্তরাদি মঠের সত্যধর্মতীর্থের সমসাময়িক ও শিষ্য ছিলেন।  তথ্যসূত্র  বিষয়শ্রেণী:মধ্ব ব্রাহ্মণ বিষয়শ্রেণী:১৭৪৬-এ জন্ম বিষয়শ্রেণী:১৮১২-এ মৃত্যু বিষয়শ্রেণী:শ্রীরঙ্গপাটনা বিষয়শ্রেণী:মহীশূরের দেওয়ান
স্বামী শিবানন্দ (৮ আগস্ট ১৮৯৬) হলেন একজন ভারতীয় যোগী সন্ন্যাসী এবং যোগগুরু। ১২৮ (২০২৪ সাল পর্যন্ত) বছরের স্বামী ডক্টর শিবানন্দ পৃথিবীর সবচেয়ে বয়স্ক জীবিত ব্যক্তি ছিলেন।উনি পরলোকগমন করেন ৩রা মে ২০২৫ (১২৯ বছর)।  প্রারম্ভিক জীবন জন্ম ১৮৯৬ সালের ৮ আগস্ট হবিগঞ্জের বাহুবল উপজেলার হরিতলা গ্রামে। পিতা শ্রীনাথ গোস্বামী মাতা ভগবতী দেবী। মা, বাবা, কয়েক বছরের বড় দিদি আরতি সহ দ্বারে দ্বারে ভিক্ষা করে জীবন ধারণ করতেন। চরম দারিদ্র্যতার কারণে ৪ বছর বয়সে উনাকে নবদ্বীপের বিখ্যাত সন্ন্যাসী স্বামী ওঙ্কারানন্দর কাছে দিয়ে দিয়ে দেন। এর দুই বছর পর, যখন তার বয়স ৬ বছর, তিনি সন্ন্যাসীর সাথে বাড়ীতে ফিরে এসে শোনেন দিদি না খেতে পেয়ে মারা গেছেন। বাড়ীতে আসার ৭ দিন পর মা-বাবা একই দিনে মারা যান। তিনি স্বামী ওঙ্কারানন্দের সাথে পিতা-মাতার শ্রাদ্ধ শেষ করে ১৯০১ সালে নবদ্বীপ গমন করেন। বিদেশি অনুরাগীদের আমন্ত্রণে তিনি ইংল্যান্ড, গ্রিস, ফ্রান্স, স্পেন, অস্ট্রিয়া, ইতালি, হাঙ্গেরি, রাশিয়া, পোল্যান্ড, আয়ারল্যান্ড, নেদারল্যান্ড, সুইজারল্যান্ড, জার্মানি, বুলগেরিয়া, যুক্তরাজ্যসহ অর্ধশতাধিক দেশ সফর করেছেন।  শিক্ষা ১৯০১ সালে ভারতবর্ষের নবদ্বীপ গমন করেন ও সেখানে পড়াশোনা শুরু করেন। পরবর্তীতে তিনি কলকাতা মেডিক্যাল কলেজ থেকে এম বি বি  এস পাশ করেন। ১৯২৫ সালে তিনি বিলেত যাত্রা করেন সেখান থেকে পিএইচডি ডিগ্রি লাভ করেন।  অর্জন যোগব্যায়ামের ক্ষেত্রে বিশেষ অবদানের জন্য স্বামী শিবানন্দ ২০২২ সালের মার্চ মাসে ভারত সরকার কর্তৃক দেশের চতুর্থ সর্বোচ্চ পদ্মশ্রী পুরস্কারে ভূষিত হন।  সাধনা ভারতের বারাণসীতে বসবাসরত চিরকুমার স্বামী শিবানন্দের মানবসেবাই ব্রত। উনার কোন রোগ নেই, উনি স্বল্পহারী, তৈলাক্ত খাবার, দুধ, ফল এড়িয়ে চলেন। চশমা ছাড়াই পড়তে পারেন। ভক্তদের দেওয়া টাকা পয়সা উনি গ্রহণ করেন না। প্রতিদিন যোগ ব্যায়াম করেন। বারাণসীতে (কাশী) উনার এক ভক্তের দেয়া ফ্ল্যাট উনি ছেড়ে দিয়েছেন বাংলাদেশ থেকে যাওয়া পূণ্যার্থীদের জন্য। সেখানে এক মাস থাকা- খাওয়া ফ্রি।  তথ্যসূত্র  বিষয়শ্রেণী:১৮৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ভিক্ষু বিষয়শ্রেণী:ভারতীয় হিন্দু বিষয়শ্রেণী:ভারতীয় যোগ শিক্ষক বিষয়শ্রেণী:বার্ধক্য বিষয়শ্রেণী:পদ্মশ্রী প্রাপক
হের্ডার পুরস্কার () হলো জার্মান দার্শনিক ইয়োহান গটফ্রিট হের্ডার(১৭৪৪-১৮০৩) -এর নামানুসারে প্রবর্তিত একটি মর্যাদাপূর্ণ আন্তর্জাতিক পুরস্কার যা ১৯৬৪ সালে থেকে ২০০৬ সাল পর্যন্ত মধ্য ও দক্ষিণ-পূর্ব ইউরোপের পণ্ডিত এবং শিল্পীদের জন্য প্রতি বছর প্রদান করা হতো যাদের জীবন এবং কর্ম ইউরোপীয় দেশগুলির সাংস্কৃতিক বোঝাপড়া এবং তাদের শান্তিপূর্ণ পারস্পরিক সম্পর্কের ক্ষেত্রে ইতিবাচক অবদান রেখেছে। এটি ১৯৬৩ সালে চালু করা হয় এবং ১৯৬৪ সালে প্রথমবারের মতো পুরস্কার প্রদান করা হয়।  আরও দেখুন   সামাজিক বিজ্ঞান পুরস্কারের তালিকা;  মানবিকতায় সাধারণ পুরস্কারের তালিকা।   তথ্যসূত্র    বহিঃসংযোগ    Complete list of winners Wayback Archive Österreich-Bibliotheken.at   বিষয়শ্রেণী:১৯৬৩-এ প্রবর্তিত পুরস্কার বিষয়শ্রেণী:মানবিক পুরস্কার বিষয়শ্রেণী:সামাজিক বিজ্ঞান পুরস্কার   বিষয়শ্রেণী:ইউরোপীয় পুরস্কার বিষয়শ্রেণী:অস্ট্রীয় পুরস্কার বিষয়শ্রেণী:জার্মান পুরস্কার বিষয়শ্রেণী:ইয়োহান গটফ্রিট হের্ডার
ডিওন জোসেফ ন্যাশ (; জন্ম: ২০ নভেম্বর, ১৯৭১) অকল্যান্ডে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড জাতীয় ক্রিকেট দলের পক্ষে প্রতিনিধিত্ব করেছেন। দলে তিনি মূলতঃ ডানহাতি ফাস্ট মিডিয়াম বোলার ছিলেন। ১৯৯৯ সালের নিয়মিত অধিনায়ক স্টিফেন ফ্লেমিংয়ের আঘাতজনিত অনুপস্থিতির কারণে দলের অধিনায়কের দায়িত্ব পালন করেছেন। ১৯৯২ থেকে ২০০১ সময়কালের মধ্যে ৯৩ টেস্ট উইকেট লাভ করেন।   বিতর্কিত ভূমিকা  ১৯৯৫ সালে দক্ষিণ আফ্রিকা সফরে ভবিষ্যতের অধিনায়ক স্টিফেন ফ্লেমিং ও দলীয় সঙ্গী শেন থমসন„ ম্যাথু হার্টের সাথে নিষিদ্ধ ঘোষিত কানাবিস সেবনের অভিযোগে দল থেকে বহিষ্কৃত হন। এ ঘটনায় দলের ৬জন সদস্যকে জরিমানা করা হয়েছিল।   অন্যান্য  জুন, ২০০৫ সালে নিউজিল্যান্ড জাতীয় ক্রিকেট দলের নির্বাচকমণ্ডলীর অন্যতম সদস্য ছিলেন। ২০০৮ সালে তিনি আনুষ্ঠানিকভাবে নিউজিল্যান্ড বীচ ক্রিকেট দলের ব্যাটসম্যান/বোলার হয়েছিলেন। এছাড়াও ন্যাশ অকল্যান্ড অস্ট্রেলিয়ান ফুটবল লীগে অস্ট্রেলিয়ান রুলস ফুটবল খেলেন। এ প্রতিযোগিতায় তিনি প্রধান খেলোয়াড় ছিলেন। রস্কিল সেন্টস তার সাথে খেলেন।http://www.worldfootynews.com/article.php/20100913132219655  নিউজিল্যান্ডের সাবেক নেটবলার বার্নিস মেনের সাথে বিবাহ-বন্ধনে আবদ্ধ হন তিনি।   তথ্যসূত্র    আরও দেখুন   স্টিফেন ফ্লেমিং  ১৯৯৬ ক্রিকেট বিশ্বকাপ  নিউজিল্যান্ড জাতীয় ক্রিকেট দল   বহিঃসংযোগ       এনজেডক্রিকেট.নেটে ডিওন ন্যাশ  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:কমনওয়েলথ গেমসের ক্রিকেটে পদক বিজয়ী বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয় বিষয়শ্রেণী:ক্রিকেটে নিষিদ্ধ মাদক গ্রহণকারী বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের টেস্ট ক্রিকেট অধিনায়ক বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক বিষয়শ্রেণী:নিউজিল্যান্ড জাতীয় ক্রিকেট দলের নির্বাচক বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:সাউথ আইল্যান্ডের ক্রিকেটার